Kommissionens direktiv 2002/28/EF

af 19. marts 2002

om ændring af visse bilag til Rådets direktiv 2000/29/EF om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet(1), senest ændret ved Kommissionens direktiv 2001/33/EF(2), særlig artikel 14, litra c),

under henvisning til de pågældende medlemsstaters accept, og

ud fra følgende betragtninger:

(1) Af oplysninger fra Det Forenede Kongerige baseret på ajourførte undersøgelser fremgår det, at den beskyttede zone, der er anerkendt for Dendroctonus micans Kugelan i Det Forenede Kongerige, bør ændres.

(2) Af oplysninger fra Det Forenede Kongerige om forekomsten af beet necrotic yellow vein virus fremgår det, at den beskyttede zone ikke længere bør opretholdes for hele Det Forenede Kongerige med hensyn til beet necrotic yellow vein virus, men bør begrænses til Nordirland.

(3) Af oplysninger fra Italien fremgår det, at beskrivelsen af de beskyttede zoner i forbindelse med Erwinia amylovora (Burr.) Winsl. et al. bør ændres for at tage hensyn til skadegørerens nuværende udbredelse.

(4) Beskrivelsen af de beskyttede zoner i forbindelse med værtsplanter for Erwinia amylovora (Burr.) Winsl. et al. bør ændres med hensyn til de særlige krav, der skal opfyldes for at tage hensyn til skadegørerens nuværende udbredelse.

(5) Af oplysninger fra Frankrig om forekomsten af Matsucoccus feytaudi Duc. fremgår det, at den beskyttede zone i forbindelse med denne skadegører ikke længere bør opretholdes.

(6) Direktiv 2000/29/EF bør derfor ændres.

(7) De i dette direktiv fastsatte foranstaltninger er i overensstemmelse med udtalelse fra Den Stående Komité for Plantesundhed -

UDSTEDT FØLGENDE DIREKTIV:

Artikel 1

Bilag I, II, III og IV til direktiv 2000/29/EF ændres som angivet i bilaget til nærværende direktiv.

Artikel 2

1. Medlemsstaterne vedtager og offentliggør de nødvendige love og administrative bestemmelser for at efterkomme dette direktiv senest den 31. marts 2002. De underretter straks Kommissionen herom.

De anvender disse bestemmelser fra den 1. april 2002.

Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

2. Medlemsstaterne meddeler straks Kommissionen de vigtigste nationale retsforskrifter, som de udsteder på det område, der er omfattet af dette direktiv. Kommissionen underretter de øvrige medlemsstater herom.

Artikel 3

Dette direktiv træder i kraft på tredjedagen efter offentliggørelsen i De Europæiske Fællesskabers Tidende.

Artikel 4

Dette direktiv er rettet til medlemsstaterne.

Udfærdiget i Bruxelles, den 19. marts 2002.

På Kommissionens vegne

David Byrne

Medlem af Kommissionen

(1) EFT L 169 af 10.7.2000, s. 1.

(2) EFT L 127 af 9.5.2001, s. 42.

BILAG

1. I bilag I, del B, litra b), punkt 1, ændres "UK" i højre kolonne til "UK (Nordirland)".

2. I bilag II, del B, foretages følgende ændringer:a) I litra a), punkt 3, affattes angivelsen i tredje kolonne således: >TABELPOSITION>.

b) I litra a) udgår punkt 7.

c) I litra b), punkt 2, affattes angivelsen i tredje kolonne således: >TABELPOSITION>.

3. I bilag III, del B, litra b), punkt 1, affattes højre kolonne således: >TABELPOSITION>.

4. I bilag IV, del B, foretages følgende ændringer:a) I punkt 1, 7 og 14.1 affattes angivelsen i tredje kolonne således: >TABELPOSITION>.

b) Punkt 6.2 og 14.7 udgår.

c) I punkt 20.1, 20.2, 22, 23, 25.1, 25.2, 26, 27.1. 27.2 og 30 ændres "UK" i tredje kolonne til "UK (Nordirland)".

d) I punkt 21, litra a), affattes angivelsen i anden kolonne således: >TABELPOSITION>.

e) I punkt 21 affattes angivelsen i tredje kolonne således: >TABELPOSITION>.